মায়ের পুরোনো শাড়ি পরা রেখার খুব পছন্দের। কখনো আবার দুটি শাড়িকে কেটে একটা প্যাটার্ন বানিয়ে পরতে দেখা যায় তাঁকে। ফ্যাশন ম্যাগাজিনে কোথায় কী খুঁটিনাটি বেরিয়েছে, তার ‘আপডেট’ রাখেন। কিন্তু কোনো দিন এতটুকু কপি করেননি। বরং নিজেই স্টাইল-স্টেটমেন্ট তৈরি করেন। যেমন একবার শুরু করেছিলেন ডার্ক লিপস্টিক পরার চল। অবসরে জনপ্রিয় মার্কিন টক শো হোস্ট অপরাহ উইনফ্রের শো দেখেন। মেজাজ ঠিক রাখতে মেহেদি হাসান আর গুলাম আলীর গজল শোনেন। তার সঙ্গে অবশ্যই ম্যাডোনার গান।